**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 08.09.2019, ora 08.00 – 09.09.2019, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 09.09.2019, ora 7.00**

**RÂURI**

**Debitele au fost** **în general staţionare.**

Debitele se situează, în general, la valori cuprinse între 30-90% din mediile multianuale lunare, mai mici pe unele râuri din bazinele hidrografice: Tur, Lăpuș, Timiș, Bârzava, Caraș, Cerna, Bârlad, Tazlău, Bașeu, Jijia, cursul superior al Crasnei, unii afluenți ai Someșului (Ilișua, Lonea, Fizeș), Crișului Negru (Valea Roșie, Holod, Teuz), Mureșului (Iara, Vișa), Oltului superior și mijlociu (Râul Negru, Covasna, Ghimbăşel, Homorod, Breaza, Hârtibaciu) și Argeşului superior (Arefu, Vâlsan, R. Doamnei).

**Nivelurile** pe râuri la stațiile hidrometrice **se situează sub** **COTELE DE ATENȚIE.**

**Debitele vor fi în general staționare.**

Sunt posibile creșteri de niveluri și debite pe unele râuri mici din vestul, nord-vestul și centrul țării, ca urmare a precipitațiilor prognozate.

**Nivelurile** pe râuri la stațiile hidrometrice **se vor situa sub** **COTELE DE ATENȚIE**.

**DUNĂRE**

**Debitul la intrarea în ţară** (secţiunea Baziaş) **î**n intervalul 08-09.09.2019 **a fost staţionar, având valoarea de 2500 m3/s**, sub media multianuală a lunii **septembrie (3800 m3/s).**

În aval de Porţile de Fier debitele au fost în creștere la Gruia și în scădere pe sectorul Calafat-Tulcea.

**Debitul la intrarea în ţară** (secţiunea Baziaş) **va fi** **în creştere (2600 m3/s).**

În aval de Porţile de Fier debitele vor fi în creștere pe sectorul Gruia-Calafat, staţionare pe sectorul Bechet–Turnu Măgurele și în scădere pe sectorul Zimnicea-Tulcea.

**În** urma sc**ă**derii semnificative a nivelului, respectiv a debitului fluviului Dun**ă**rea pe sectorul Chiciu–Cernavod**ă**–Hârşova, **din ziua de 22.08.2019 a început aplicarea prevederilor *Planului de restric****ț****ii şi folosire a apelor în perioadele deficitare pentru B.H. Dunăre 2016*.**

**A fost instituită faza de atenționare/avertizare – perioada de vară la folosințele care se alimentează cu apă din Dunăre pe sectorul Chiciu–Cernavodă – Hârșova**, respectiv:

-în scop potabil: **S.C. R.A.J.A. S.A. Constanța – Sursa de apă potabilă Cernavodă;**

-transport: **C.N. A.C.N. Agigea cu alimentare apă din Dunăre;**

-industrie**: S.C. Sârme și Cabluri S.A. Hârșova;**

-irigații: **A.N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie;**

-piscicultură: **S.C. Aquarom Elite Distribution Bucure**ș**ti–Amenajarea piscicol**ă **Oltina** ș**i S.C. Danubiu Elite Bucure**ș**ti –Amenjarea piscicol**ă **Dun**ă**reni.**

**Pentru unitatea S.N.N. CNE Cernavodă - alimentare cu apă din CDMN- Bief I faza de atenționare/ avertizare va fi transmisă atunci când nivelul fluviului Dunărea pe sectorul Chiciu-Cernavodă-Hârșova va fi de cca -1,37 m.**

**2.** **Situaţia meteorologică în intervalul 08.09.2019, ora 08.00 –09.09.2019, ora 06.00**

**În ţară,** vremea a fost în continuare caldă pentru această dată, îndeosebi în sud, vest și est. Cerul a fost variabil, cu înnorări temporar accentuate în vestul și nord-vestul teritoriului, unde pe arii restrânse s-au semnalat averse, în general slabe cantitativ și descărcări electrice. Vântul a suflat slab și moderat, cu unele intensificări la munte și în special în timpul nopții în sudul Banatului, unde rafalele au depășit 60...70 km/h, dar local și la cote mai reduse și în regiunile centrale, nord-estice și sud-estice. Temperaturile maxime s-au situat între 23 de grade la Huedin și 32 de grade la Calafat și Bechet, iar la ora 06.00 valorile termice se încadrau între 5 grade la Miercurea Ciuc și 24 de grade la Sulina.

**Observație:** *de ieri dimineață, de la ora 06.00, au fost în vigoare 3 atenționări cod galben pentru fenomene meteorologice periculoase imediate, 2 emise de SRPV Timișoara și 1 de SRPV Cluj.*

**La Bucureşti,** vremea s-a menținut caldă. Cerul a fost variabil, iar vântul a suflat slab și moderat. Temperatura maximă a fost de 31 de grade la Filaret și 30 de grade la Afumați și Băneasa, iar la ora 06.00, se înregistrau 11 grade la Băneasa și 14 grade la Afumați și Filaret.

**3. Prognoza meteorologică în intervalul 09.09.2019, ora 08.00 –10.09.2019, ora 8.00**

**În ţară,** vremea se va menține caldă îndeosebi în sud și sud-est, dar va deveni treptat instabilă în jumătatea de nord-vest a țării. Cerul va fi variabil, cu înnorări mai accentuate în regiunile vestice, nord-vestice și parțial în cele centrale, unde pe arii relativ extinse vor fi averse și descărcări electrice. Local cantitățile de apă vor depăși 20 l/mp și izolat 35 l/mp și vor fi condiții de grindină. În cursul zilei vântul va avea intensificări temporare în toate regiunile, cu viteze mai mari în Banat și pe crestele montane, dar și asociate ploilor, iar noaptea va slăbi treptat în intensitate. Temperaturile maxime se vor încadra între 24 și 32 de grade, cu cele mai ridicate valori în Lunca Dunării, iar cele minime vor fi cuprinse între 10 și 19 grade, mai scăzute, spre 6 grade, în estul Transilvaniei, unde vor fi condiții de ceață.

**La Bucureşti** vremea va fi în continuare caldă. Cerul va fi variabil, iar vântul va sufla în general moderat ziua, apoi va slăbi în intensitate. Temperatura maximă se va situa în jurul a 30 de grade, iar cea minimă va fi de 13...15 grade.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**G.N.M.-C.J. Vaslui** informează telefonic că la 08.09.2019, în jurul orei 06:00, a izbucnit un incendiu la depozitul ecologic de deşeuri de la Roşieşti. Acesta a afectat o suprafață de cca 800 mp şi a fost stins în jurul orei 08:30 de echipajele I.S.U. Vaslui.

**2. În domeniul solului şi vegetaţiei**

**G.N.M.-C.J. Constanța** revine cu informații despre incendiul de vegetație uscată și gunoi menajer izbucnit la 07.09.2019, în jurul orei 22:40, în localitatea Mihail Kogălniceanu (str. Libertății, nr. 20, spre capătul pistei de decolare a aeroportului M. Kogălniceanu). Acesta a afectat o suprafață de 150 mp și a fost stins la 08.09.2019, în jurul orei 00:46, de către I.S.U. Dobrogea și Serviciul de Voluntariat M. Kogălniceanu.

**G.N.M.-C.J. Constanța** informează telefonic că în data de 08.09.2019 a fost semnalat un incendiu de vegetație în Costinești, în fața discotecii tineretului. Se va reveni cu informații.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA DE COMUNICARE ȘI RESURSE UMANE**